Z:gnu-www-ja-rms-why-gplv3--9464cb-The explicit patent license in/ca

La llicència de patent explícita de la GPLv3 no va tan lluny com hauríem desitjat. Idealment, hauríem fet renunciar a tota patent de programari a tothom que distribuís codi sota la GPL, igual com ens agradaria fer-ho amb tothom que no distribueix codi sota la GPL, perquè no hauria d'haver-hi patents de programari. Les patents de programari són un sistema absurd i viciós en què els desenvolupadors de programes corren el risc de ser demandats per companyies o grans corporacions de què mai no havien sentit parlar. Els programes grans combinen habitualment milers d'idees, de manera que no és cap sorpresa que apliquin idees cobertes per centenars de patentes. Les grans corporacions posseeixen milers de patents, i les utilitzen per intimidar als petits desenvolupadors. Les patents ja estan obstaculitzant el desenvolupament de programari lliure.